

ที่ มท ๐๘20.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐300

ธันวาคม 2๕66

เรื่อง มาตรการรักษาความสะอาดและจัดการขยะช่วงเทศกาลปีใหม่ พ.ศ. 2567

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สื่อประชาสัมพันธ์มาตรการรักษาความสะอาดและจัดการขยะ ช่วงเทศกาลปีใหม่ พ.ศ. 2567   
 จำนวน 1 ฉบับ

ด้วยช่วงเทศกาลปีใหม่ พ.ศ. 2567 ระหว่างวันที่ 29 ธันวาคม 2566 – 1 มกราคม 2567ประชาชนจำนวนมากจะเดินทางกลับไปยังภูมิลำเนา มีการรวมกลุ่มจัดกิจกรรมเฉลิมฉลอง จัดงานสังสรรค์  
และเดินทางท่องเที่ยวพักผ่อนตามสถานที่ต่าง ๆ ทั่วประเทศ ส่งผลให้มีปริมาณขยะจำนวนมาก เช่น ขยะเศษอาหาร ขยะจากบรรจุภัณฑ์อาหารและเครื่องดื่ม ทั้งจากครัวเรือนและสถานที่ท่องเที่ยว

กรมส่งเสริมการปกครองท้องถิ่นพิจารณาแล้วเห็นว่า องค์กรปกครองส่วนท้องถิ่นมีอำนาจหน้าที่ตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535   
และที่แก้ไขเพิ่มเติม ในการเก็บ ขน และกำจัดขยะมูลฝอย ในพื้นที่ขององค์กรปกครองส่วนท้องถิ่น จึงขอให้จังหวัดขอความร่วมมือองค์กรปกครองส่วนท้องถิ่น ดำเนินการเพิ่มเติมตามมาตรการรักษาความสะอาด  
และจัดการขยะช่วงเทศกาลปีใหม่ พ.ศ. 2567 ดังนี้

1. จัดให้มีถังขยะแบบแยกประเภทเพิ่มเติม เพื่อรองรับนักท่องเที่ยวและผู้เดินทางกลับภูมิลำเนา โดยเฉพาะอย่างยิ่ง ณ สถานที่ท่องเที่ยวและบริเวณจัดงานฉลองเทศกาลปีใหม่ ให้มีเพียงพอตามรอบการจัดเก็บขยะในแต่ละวัน

2. จัดเจ้าหน้าที่ บุคลากรเพิ่มเติมในการเก็บขนขยะ ในสถานที่ท่องเที่ยวและบริเวณจัดงานเทศกาลให้เพียงพอ รวมถึงเพิ่มความถี่ของรอบในการเก็บขนขยะ เพื่อไม่ให้มีปัญหาขยะตกค้าง

3. จัดให้มีถังขยะแบบแยกประเภทในบริเวณจุดแวะพักระหว่างทางให้เพียงพอ เพื่ออำนวย  
ความสะดวกให้ประชาชนที่ใช้บริการจุดแวะพักระหว่างการเดินทาง

4. ประชาสัมพันธ์และขอความร่วมมือประชาชน นักท่องเที่ยว ในการรักษาความสะอาด  
และคัดแยกขยะแต่ละประเภท รวมถึงช่องทางการติดต่อเจ้าหน้าที่ขององค์กรปกครองส่วนท้องถิ่น กรณีมีปัญหา  
ถังขยะไม่เพียงพอหรือปริมาณขยะล้นถังขยะ

5. สนับสนุนและส่งเสริมให้อาสาสมัครท้องถิ่นรักษ์โลก (อถล.) เข้ามามีส่วนร่วมในกิจกรรม  
การรักษาความสะอาดและการคัดแยกขยะในพื้นที่ รวมถึงการรณรงค์ประชาสัมพันธ์ต่าง ๆ

จึงเรียนมาเพื่อโปรดพิจารณา

**** ขอแสดงความนับถือ

(นายขจร ศรีชวโนทัย)

ร.อสถ. ................................

ผอ.กสว. .............................

หน.กง.สว. ..........................

จนท. ...................................

สิ่งที่ส่งมาด้วย

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ประสานงาน นายณัฐพล ฤทธิ์ศักดิ์สิทธิ์ โทร. 08 3018 0118

หน.กง.ทช..........................

หน.ง...............................

จนท. ................................